ddrg/super_eurlex huggingface dataset:
FI Euroopan unionin virallinen lehti L 359/28

KOMISSION ASETUS (EY) N:o 2077/2004,

annettu 3 päivänä joulukuuta 2004,

Euroopan parlamentin ja neuvoston asetuksen (EY) N:o 2037/2000 muuttamisesta prosessireagenssien käytön osalta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon otsonikerrosta heikentävistä aineista 29 päivänä kesäkuuta 2000 annetun Euroopan parlamentin ja neuvoston asetuksen (EY) N:o 2037/2000 (1) ja erityisesti sen 2 artiklan viidennentoista luetelmakohdan kolmannen virkkeen,

sekä katsoo seuraavaa:

(1) Kun otetaan huomioon tekniikan ja talouden arviointikomitean huhtikuussa 2002 laatiman kemiallisina prosessireagensseina käytettyjä valvottavia aineita koskevassa edistymisraportissa (2) esitetyt uudet tiedot ja tekniikan kehitystä koskevat tiedot, asetuksen (EY) N:o 2037/2000 liite VI olisi muutettava Montrealin pöytäkirjan osapuolten kymmenennessä kokouksessa (vuonna 1998) tekemän päätöksen X/14 (3) ja viidennessätoista kokouksessa (vuonna 2003) tekemän päätöksen XV/6 (4) johdosta.

(2) Päätöksellä XV/6 lisätään valvottaviin aineisiin prosessireagenssi hiilitetrakloridi siklodimen (liuotin) tuotannossa sekä poistetaan CFC-113:n käyttö vinorelbiinin (lääke) valmistuksessa ja hiilitetrakloridin käyttö tralometriinin (hyönteismyrkky) tuotannossa.

(3) Näin ollen asetus (EY) N:o 2037/2000 olisi muutettava edellä mainitun mukaisesti.

(4) Tässä asetuksessa säädetyt toimenpiteet ovat asetuksen (EY) N:o 2037/2000 18 artiklan 1 kohdalla perustetun komitean lausunnon mukaiset,

ON ANTANUT TÄMÄN SÄÄDÖKSEN:

1 artikla

Korvataan asetuksen (EY) N:o 2037/2000 VI liite tämän asetuksen liitteenä olevalla muutetulla tekstillä.

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan sitova, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä joulukuuta 2004. Komission puolesta Stavros DIMAS Komission jäsen

(1) EYVL L 244, 29.9.2000, s. 1. Asetus sellaisena kuin se on muutettuna asetuksella (EY) N:o 1804/2003 (EUVL L 265, 16.10.2003, s. 1).

(2) The report of the Technology and Economic Assessment Panel, April 2002, Volume 1, Progress report on Processing Agents.

(3) Montrealin pöytäkirjan osapuolten kymmenes kokous vuonna 1998, päätös X/14 prosessireagensseista.

(4) Montrealin pöytäkirjan osapuolten viidestoista kokous vuonna 2003, päätös XV/6 valvottavien aineiden käytöstä prosessireagensseina.
FI Euroopan unionin virallinen lehti L 369/13

KOMISSION ASETUS (EY) N:o 2135/2004,

annettu 14 päivänä joulukuuta 2004,

Puolan lipun alla purjehtivien alusten pohjankatkaravun kalastuksen lopettamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun asetuksen (ETY) N:o 2847/93 (1), sellaisena kuin se on viimeksi muutettuna asetuksella (EY) N:o 1954/2003 (2), ja erityisesti sen 21 artiklan 3 kohdan,

sekä katsoo seuraavaa:

(1) Yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2004 19 päivänä joulukuuta 2003 annetussa neuvoston asetuksessa (EY) N:o 2287/2003 (3) säädetään pohjankatkarapukiintiöistä vuodeksi 2004.

(2) Kiintiöiden alaisten kalakantojen määrällisistä rajoituksista annettujen säännösten noudattamisen varmistamiseksi komission on tarpeen vahvistaa päivämäärä, johon mennessä jäsenvaltion lipun alla purjehtivien alusten katsotaan täyttäneen kiintiönsä.

(3) Komissiolle toimitettujen tietojen mukaan Puolan lipun alla purjehtivien tai Puolassa rekisteröityjen alusten pohjankatkarapusaaliit NAFO 3L -alueen vesillä ovat täyttäneet vuodeksi 2004 myönnetyn kiintiön,

ON ANTANUT TÄMÄN ASETUKSEN:

1 artikla

Puolan lipun alla purjehtivien tai Puolassa rekisteröityjen alusten pohjankatkarapusaaliit NAFO 3L -alueen vesillä ovat täyttäneet Puolalle vuodeksi 2004 myönnetyn kiintiön.

Kielletään Puolan lipun alla purjehtivilta tai Puolassa rekisteröidyiltä aluksilta pohjankatkaravun kalastus NAFO 3L -alueen vesillä sekä näiden alusten tämän asetuksen ensimmäisen soveltamispäivän jälkeen pyytämän kyseisen kannan hallussa pitäminen aluksessa sekä sen uudelleenlastaus ja purku.

2 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä joulukuuta 2004. Komission puolesta Joe BORG Komission jäsen

(1) EYVL L 261, 20.10.1993, s. 1.

(2) EUVL L 289, 7.11.2003, s. 1.

(3) EUVL L 344, 31.12.2003, s. 1.
(3)

Laosiin on sovellettu tällaista poikkeusta tiettyjen tekstiilituotteiden osalta vuodesta 1997 lähtien; viimeksi poikkeus on perustunut asetuksessa (ETY) N:o 2454/93 osana yleistä tullietuusjärjestelmää annetusta ”alkuperätuotteiden” käsitteen määritelmästä poikkeamisesta Laosin erityistilanteen huomioon ottamiseksi tiettyjen tästä maasta yhteisöön vietävien tekstiilituotteiden osalta 24 päivänä heinäkuuta 2000 annettuun komission asetukseen (EY) N:o 1613/2000 (4), sellaisena kuin se on muutettuna asetuksella (EY) N:o 291/2002 (5), jolla sen voimassaoloaikaa jatkettiin 31 päivään joulukuuta 2004. Laos on 4 päivänä toukokuuta 2004 ja 4 päivänä elokuuta 2004 päivätyissä kirjeissä hakenut kyseisen poikkeuksen voimassaolon jatkamista.
ex 0303 60 11, ex 0303 60 19, ex 0303 60 90, ex 0303 79 41

F416

Kokonaisina, päineen tai päättöminä
Korvataan oikeushenkilöiden, ryhmien ja yhteisöjen luettelossa kohta ”Al Furqan (alias a) Dzemilijati Furkan, b) Dzem’ijjetul Furqan, c) Association for Citizens Rights and Resistance to Lies, d) Dzemijetul Furkan, e) Association of Citizens for the Support of Truth and Suppression of Lies, f) Sirat, g) Association for Education, Culture and Building Society – Sirat, h) Association for Education, Culture and Building Society – Sirat, i) Association for Education, Cultural and to Create Society – Sirat, j) Istikamet, k) In Siratel). Osoitteet: a) Put Mladih Muslimana 30a, 71 000 Sarajevo, Bosnia ja Hertsegovina; b) ul. Strossmajerova 72, Zenica, Bosnia ja Hertsegovina; c) Muhameda Hadzijahica 42, Sarajevo, Bosnia ja Hertsegovina” seuraavasti:

”Al Furqan (alias a) Dzemilijati Furkan, b) Dzem’ijjetul Furqan, c) Association for Citizens Rights and Resistance to Lies, d) Dzemijetul Furkan, e) Association of Citizens for the Support of Truth and the Suppression of Lies, f) Sirat, g) Association for Education, Culture and Building Society – Sirat, h) Association for Education, Cultural and to Create Society – Sirat, i) Istikamet, j) In Siratel). Osoitteet: a) Put Mladih Muslimana 30a, 71 000 Sarajevo Bosnia ja Herzegovina; b) ul. Strossmajerova 72, Zenica Bosnia ja Herzegovina; c) Muhameda Hadzijahica 42, Sarajevo Bosnia ja Herzegovina.”
2)

Korvataan 9 artikla seuraavasti: ”9 artikla 1. Tomaattimehuun ja -tiivisteeseen voidaan lisätä ainoastaan seuraavia aineksia: a) tavallinen suola (natriumkloridi); b) luonnolliset mausteet, aromaattiset yrtit ja niiden uutteet sekä luonnolliset aromit. Lisäksi kunservan tapauksessa on lisättävä sokeria, jonka osuus lopputuotteen painosta on 8–25 prosenttia. 2. Sitruunahappoa (E 330) voidaan käyttää lisäaineena tomaattimehun ja -tiivisteen valmistuksessa. Valmistettaessa tomaattimehua, jonka kuiva-ainepitoisuus on pienempi kuin 7 prosenttia, voidaan käyttää askorbiinihappoa (E 300). Askorbiinihappopitoisuus ei kuitenkaan saa olla suurempi kuin 0,03 painoprosenttia lopputuotteesta. Valmistettaessa tomaattitiivistejauhetta voidaan käyttää piidioksidia (551). Piidioksidipitoisuus ei kuitenkaan saa olla suurempi kuin 1 painoprosentti valmiista tuotteesta. 3. Lisätyn tavallisen suolan määrän: a) on oltava enintään 15 painoprosenttia kuiva-ainepitoisuudesta sellaisen tomaattitiivisteen osalta, jonka kuiva-ainepitoisuus on suurempi kuin 20 prosenttia; b) on oltava enintään 3 painoprosenttia nettopainosta muiden tomaattitiivisteiden ja tomaattimehun osalta; c) on oltava 2–5 painoprosenttia kunservan osalta. Lisätyn tavallisen suolan määrän määrittämiseksi luonnollisena kloridipitoisuutena pidetään kahta prosenttia kuiva-ainepitoisuudesta.”
Neuvoston asetus (EY) N:o 393/2004, annettu 24 päivänä helmikuuta 2004, kuiduntuotantoon tarkoitetun pellavan ja hampun yhteisestä markkinajärjestelystä annetun neuvoston asetuksen (EY) N:o 1673/2000 muuttamisesta



Virallinen lehti nro L 065 , 03/03/2004 s. 0004 - 0004



Neuvoston asetus (EY) N:o 393/2004, annettu 24 päivänä helmikuuta 2004, kuiduntuotantoon tarkoitetun pellavan ja hampun yhteisestä markkinajärjestelystä annetun neuvoston asetuksen (EY) N:o 1673/2000 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan 2 kohdan kolmannen alakohdan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon Euroopan talous- ja sosiaalikomitean lausunnon(2), on kuullut alueiden komiteaa, sekä katsoo seuraavaa: (1) Asetuksen (EY) N:o 1673/2000(3) 2 artiklan 3 kohdan b alakohdan toisessa alakohdassa säädetään, että jäsenvaltiot voivat poiketa epäpuhtauksia ja päistäreitä koskevasta 7,5 prosentin enimmäismäärästä ja myöntää tukea myös sellaisten lyhyiden pellavakuitujen jalostukseen, joiden epäpuhtauksien ja päistäreiden suhteellinen osuus on 7,5-15 prosenttia, ja sellaisten hamppukuitujen jalostukseen, joiden epäpuhtauksien ja päistäreiden suhteellinen osuus on 7,5-25 prosenttia. Kyseistä mahdollisuutta voi kuitenkin soveltaa vain markkinointivuoden 2003/2004 loppuun. (2) Tällä hetkellä useimmissa ensimmäisessä jalostuksessa saatavista lyhyistä pellavakuiduista ja hamppukuiduista on yli 7,5 prosenttia epäpuhtauksia ja päistäreitä. Jäsenvaltioiden mahdollisuutta poiketa kyseisestä enimmäismäärästä olisi pidennettävä kahdella markkinointivuodella alan myönteisen suuntauksen vahvistamiseksi ja kilpailukyvyn parantamiseksi edelleen. (3) Tämän vuoksi on syytä muuttaa asetus (EY) N:o 1673/2000, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1673/2000 2 artiklan 3 kohdan b alakohdan toisessa alakohdassa ilmaisu "2001/2002-2003/2004" ilmaisulla "2001/2002-2005/2006". 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä helmikuuta 2004. Neuvoston puolesta Puheenjohtaja J. Walsh (1) Lausunto annettu 10. helmikuuta 2004 (ei vielä julkaistu virallisessa lehdessä). (2) Lausunto annettu 28. tammikuuta 2004 (ei vielä julkaistu virallisessa lehdessä). (3) EYVL L 193, 29.7.2000, s. 16, asetus sellaisena kuin se on viimeksi muutettuna asetuksella (EY) N:o 1782/2003 (EUVL L 270, 21.10.2003, s. 1).
(1)

Viljellyt sienet kuuluvat tuotteisiin, joihin on sovellettava asetuksen (EY) N:o 2200/96 liitteessä I olevia kaupan pitämisen vaatimuksia. Viljeltyjen sienten kaupan pitämistä koskevista laatuvaatimuksista 7 päivänä kesäkuuta 2002 annettua komission asetusta (EY) N:o 982/2002 (2) on muutettu useita kertoja. Selvyyden vuoksi asetus (EY) N:o 982/2002 olisi kumottava ja korvattava uudella asetuksella.
(6)

Tämän tarkastelun kohteena oleva tuote on sama kuin asetuksessa (EY) N:o 1600/1999 tarkasteltava tuote eli läpimitaltaan vähintään 1 mm:n suuruinen ruostumaton teräslanka, jossa on vähintään 2,5 painoprosenttia nikkeliä; tämä tuote on muu kuin lanka, jossa on vähintään 28 mutta enintään 31 painoprosenttia nikkeliä ja vähintään 20 mutta enintään 22 painoprosenttia kromia.
(3)

Asetuksella (EY) N:o 1782/2003 (4) on kalenterivuodesta 2004 alkaen otettu käyttöön maitotuotealan suora tuki. Tätä tukea maksetaan asianomaisten tuottajien tilakohtaisten viitemäärien perusteella. Näitä viitemääriä hallinnoi Saksa, mutta edellä mainitun asetuksen mukaan lypsylehmäpalkkion maksaminen kuuluisi Itävallan viranomaisille niiden kansallisen viitemäärän mukaisesti, joka on vahvistettu 12 kuukauden jaksolle 1999/2000 maito- ja maitotuotealan lisämaksusta 28 päivänä syyskuuta 1992 annetun neuvoston asetuksen (ETY) N:o 3950/92 (5), liitteessä I, sekä ylittämättä asetuksen (EY) N:o 1782/2003 96 artiklan 2 kohdassa säädettyä talousarvon enimmäismäärää. Sekä viitemäärä että enimmäismäärä on Itävallan osalta laskettu ottamatta huomioon Kleinwalsertalin (Mittelbergin alue) ja Jungholzin alueen tilakohtaisia viitemääriä.
(1)

Neuvoston direktiivin 91/414/ETY 8 artiklan 2 kohdassa tarkoitetun määräajan pidentämisestä ja eräiden tehoaineiden sisällyttämättä jättämisestä kyseisen direktiivin liitteeseen I sekä näitä aineita sisältävien kasvinsuojeluaineiden lupien peruuttamisesta 20 päivänä marraskuuta 2002 annetussa komission asetuksessa (EY) N:o 2076/2002 (2) säädetään väliaikaisista toimenpiteistä sen varmistamiseksi, että vaihtoehtojen kehittäminen on mahdollista tapauksissa, joissa uusilla teknisillä todisteilla on osoitettu tehoaineen jatkuvan käytön välttämättömyys ja tehokkaiden vaihtoehtojen puute.
(2)

Asetuksen (ETY) N:o 1915/83 3 artiklassa säädetään myös, että yhteyselimen on toimitettava kaikki maatilailmoitukset komissiolle yhdeksän kuukauden kuluessa sen tilikauden päättymisestä, jota ne koskevat. On aiheellista pidentää tätä määräaikaa tilikauden 2003 osalta, jotta yhteyselimillä on aikaa mukauttaa työjärjestyksensä noudattaakseen sen ajankohdan uutta määritelmää, jona maatilailmoitusten voidaan katsoa tulleen toimitetuiksi komissiolle.
(1)

Neuvoston asetuksella (EY) N:o 1782/2003 (2) toteutetun siemenalan uudistuksen mukaisesti on tarpeen tarkistaa ja yksinkertaistaa tietoja, jotka jäsenvaltioiden edellytetään toimittavan komissiolle asetuksen (ETY) N:o 2358/71 9 artiklan nojalla. Siemenalan yhteisestä markkinajärjestelystä annetun asetuksen (ETY) N:o 2358/71 soveltamisessa tarvittavien tietojen toimittamisesta 14 päivänä marraskuuta 1973 annettua komission asetusta (ETY) N:o 3083/73 (3) on lisäksi muutettu useaan otteeseen. Selkeyden vuoksi kyseinen asetus on tarpeen korvata uudella säädöksellä. Tämän vuoksi asetus (ETY) N:o 3083/73 olisi kumottava.
(11)

Ainoa yhteistyössä toiminut israelilainen yritys, Jolybar, leikkaa kaistaleiksi tai levyiksi ja jatkojalostaa hankkimaansa PET-kalvoa ja myy sen sitten tuotteina, jotka luokitellaan samoihin CN-koodeihin kuin tarkasteltavana oleva tuote; kyseinen kalvo ei kuitenkaan yleensä ole peräisin Intiasta eikä sitä näin ollen voida pitää tässä tutkimuksessa tarkasteltavana olevana tuotteena. Yritys on toimittanut PET-kalvoa yhteisöön 1990-luvulta lähtien. Se valmistaa yhteisöön toimittamansa PET-kalvon laitoksessa, joka perustettiin ennen kuin Intiasta peräisin olevan PET-kalvon tuonnissa otettiin käyttöön toimenpiteet. Jolybarin yhteisöön viemän PET-kalvon määrä on kaksinkertaistunut vuodesta 1999 vuoteen 2003 (tutkimusajanjakso). Yritys ei selityksensä mukaan yleensä toimita intialaista PET-kalvoa yhteisössä toimiville asiakkailleen, koska näiden mielestä eurooppalaiset kalvolaadut sopivat paremmin Jolybarin suorittaman käsittelyn perusmateriaaliksi. Tutkimusajanjakson aikana eräälle yhtei-sössä toimivalle asiakkaalle lähetettiin poikkeuksellisesti noin yhden tonnin erä intialaista PET-kalvoa osana suurempaa lähetystä, jota kyseinen asiakas kiireesti tarvitsi. Näin ollen päätellään, että Jolybarin osalta todetulle kaupan rakenteen muutokselle on riittävä taloudellinen peruste ja että tämä muutos on sopusoinnussa sen toiminnan kanssa, jota yritys valmistamansa PET-kalvon osalta harjoittaa yhteisön markkinoilla.
(1)

Scotch Beef -nimitys on rekisteröity suojattuna maantieteellisenä merkintänä neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperäisnimitysten rekisteröinnistä 12 päivänä kesäkuuta 1996 annetulla komission asetuksella (EY) N:o 1107/96 (2). Yhdistyneen kuningaskunnan viranomaiset ovat pyytäneet asetuksen (ETY) N:o 2081/92 9 artiklan mukaisesti tämän tuotteen kuvauksen ja tuotantomenetelmän muuttamista.
(4)

Jotta hedelmien ja vihannesten pakkauskäytänteiden kehitys otettaisiin huomioon ja vältettäisiin mahdolliset sekaannukset vaihdettaessa uudelleenkäytettävien kuljetuspakkausten päällysmerkintöjä, on aiheellista vapauttaa kuljetuspakkaukset kaupan pitämistä koskevissa vaatimuksissa vahvistetusta tietojen merkintävelvoitteesta, kuitenkin sillä edellytyksellä, että myyntipakkauksiin on tehty asianmukaiset merkinnät ja kyseiset pakkaukset näkyvät ulospäin. Mikäli kuljetuspakkaukset on pakattu kuormalavalle, on lisäksi syytä säätää kuormalavan osalta tehtävästä yleisestä merkinnästä.
(1)

Ranska on toimittanut komissiolle hakemuksen nimityksen ”Valençay”, Yhdistynyt kuningaskunta nimityksen ”Scottish Farmed Salmon” ja Espanja nimityksen ”Ternera de Extremadura” rekisteröimiseksi maantieteellisinä merkintöinä, ja lisäksi Espanja on toimittanut hakemuksen nimitysten ”Aceite de Mallorca” tai ”Aceite mallorquín” tai ”Oli de Mallorca” tai ”Oli mallorquí” rekisteröimiseksi alkuperänimityksenä asetuksen (ETY) N:o 2081/92 5 artiklan mukaisesti.
(5)

Sorbitaaniseskvioleaatti on hyvin samankaltainen aine kuin sorbitaanitrioleaatti, joka sisältyy asetuksen (ETY) N:o 2377/90 liitteeseen II kaikkien elintarvikkeita tuottavien eläinten osalta. Muut sorbitaaniesterit on hyväksytty elintarvikelisäaineina elintarvikkeiden muista lisäaineista kuin väri- ja makeutusaineista 20 päivänä helmikuuta 1995 annetun Euroopan parlamentin ja neuvoston direktiivin 95/2/EY (3) mukaisesti, ja ne on sen vuoksi sisällytetty asetuksen (ETY) N:o 2377/90 liitteeseen II kaikkien elintarvikkeita tuottavien eläinten osalta. Kyseiset sorbitaaniesterit ovat sorbitaanimonostearaatti (E491), sorbitaanitristearaatti (E492), sorbitaanimonolauraatti (E493), sorbitaanimono-oleaatti (E494) ja sorbitaanimonopalmitaatti (E495). Myös sorbitaaniseskvioleaatti olisi sen vuoksi lisättävä asetuksen (ETY) N:o 2377/90 liitteeseen II kaikkien elintarvikkeita tuottavien eläinten osalta.
Tavaran kuvaus Luokittelu (CN-koodi) Perusteet

(1) (2) (3)

1) Keitetty lihavalmiste, jonka koostumus on seuraava (painoprosentteina ilmaistuna): Maksaa : 15 Pilkottua sianlihaa : 5 Kaulalihaa : 2 Munuaisia : 6 Keuhkoja : 13 Pernaa : 7 Kamaraa : 20 Rasvaa, jossa on kamaraa : 20 Muita aineksia : 2 Vettä : 10 Valmiste on säilykepurkeissa. 1602 20 90 Luokittelu määräytyy yhdistetyn nimikkeistön 1 ja 6 yleisen tulkintasäännön, 16 ryhmän 2 huomautuksen sekä CN-koodien 1602, 1602 20 ja 1602 20 90 nimiketekstien mukaisesti. Maksapitoisuus on riittävä antamaan tuotteelle maksavalmisteen olennaisen luonteen (ks. alanimikkeitä 1602 20 111602 20 90 koskevat yhdistetyn nimikkeistön selittävät huomautukset).

2) Sokeriliuoksesta ja pienistä määristä muita valmistusaineita koostuvat tuotteet, joiden koostumus painoprosentteina ilmaistuna on seuraava: TUOTE 1: Sokeri : 31,5 Glukoosisiirappi : 28,5 Sitruunahappo : 5 Omenahappo : 2,5 Ksantaanikumi : 0,2 Natriumbentsoaatti : 0,05 Asesulfaamikalium : 0,03 Aspartaami : 0,009 Aromiaine : 0,5 Väriaine : 0,002 Vesi : loput Tuote on pakattu vähittäismyyntiä varten pieniin muovisiin pipettipulloihin (k = 6 cm; ø = 2 cm) (Katso valokuva nro 1) (1) TUOTE 2: Sokeri : 34 Sitruunahappo : 5 Omenahappo : 3 Fumaarihappo : 0,05 Natriumkarboksimetyyli : 0,07 Kaliumsorbaatti : 0,016 Natriumbentsoaatti : 0,01 Asesulfaamikalium : 0,03 Aspartaami : 0,01 Aromiaine : 0,5 Väriaine : 0,002 Vesi : loput Tuote on pakattu vähittäismyyntiä varten pieniin muovisiin suihkepulloihin (k = 10 cm; ø = 1,5 cm) (Katso valokuva nro 2) (1) Molemmat tuotteet on tarkoitettu välittömään kulutukseen laimentamatta niitä vedellä. 2106 90 59 Luokittelu määräytyy yhdistetyn nimikkeistön 1 ja 6 yleisen tulkintasäännön ja CN-koodien 2106, 2106 90 ja 2106 90 59 nimiketekstien mukaisesti. Koska valmisteet ovat nestemäisiä, ne eivät ole sokerivalmisteita, sillä harmonoidun järjestelmän selitysten mukaan nimikkeen 1704 sokerivalmisteisiin kuuluvat ”useimmat kiinteässä tai puolikiinteässä muodossa markkinoitavat sokerivalmisteet”. Niitä ei voida myöskään pitää alanimikkeeseen 2202 10 00 kuuluvina alkoholittomina juomina, koska ne eivät happopitoisuutensa vuoksi ole juomana välittömästi kulutettavissa (22 ryhmän 1 lisähuomautus).
FI Euroopan unionin virallinen lehti L 49/36

Oikaistaan neuvoston asetus (EY) N:o 603/2005, annettu 12 päivänä huhtikuuta 2005, maksukyvyttömyysmenettelyistä annetun asetuksen (EY) N:o 1346/2000 liitteissä A, B ja C olevien maksukyvyttömyysmenettelyitä, likvidaatiomenettelyitä ja selvittäjiä koskevien luetteloiden muuttamisesta

( Euroopan unionin virallinen lehti L 100, 20. huhtikuuta 2005 )

Sivulla 7, liitteessä III olevat Unkaria (Magyarország) koskevat kohdat (asetuksen (EY) N:o 1346/2000 uusi liite C: Asetuksen 2 artiklan b alakohdassa tarkoitetut selvittäjät):

korvataan:

”MAGYARORSZÁG — Csődeljárás — Felszámolási eljárás”

seuraavasti:
(2)

Ranskan interventioelimen varastoissa on nykyään huomattavia määriä paddy- eli raakariisiä, ja varastointiaika on hyvin pitkä. Sen vuoksi on aiheellista avata pysyvä tarjouskilpailu kyseisen interventioelimen hallussa olevien noin 4 288 paddy- eli raakariisitonnin myymiseksi sisämarkkinoilla.
(1)

Valkoisen sokerin, raakasokerin ja tiettyjen siirappien edustavien hintojen ja niiden tuonnissa sovellettavien lisätullien määrät markkinointivuodeksi 2004/2005 vahvistetaan komission asetuksessa (EY) N:o 1210/2004 (3). Näitä hintoja ja tulleja on muutettu viimeksi komission asetuksella (EY) N:o 9/2005 (4).
(1)

Asetuksen (EY) N:o 1623/2000 63 a artiklassa vahvistetaan neuvoston asetuksen (EY) N:o 1493/1999 (2) 29 artiklassa tarkoitetun viinien tislausjärjestelmän soveltamisedellytykset. Kyseessä on tuettu ja vapaaehtoinen tislaus, jonka tarkoituksena on tukea viinimarkkinoita ja edistää toimitusten jatkumista juotavaksi tarkoitetun alkoholin alalla. Tätä varten on tehty sopimuksia viinin tuottajien ja tislaajien välillä. Jäsenvaltiot toimittivat näitä sopimuksia komissiolle 15 päivään tammikuuta 2005 asti.
f)

sellaisten tarvikkeiden myyntiin tai toimituksiin, jotka siirretään tai viedään Norsunluurannikolle väliaikaisesti kansainvälisen lainsäädännön mukaisesti toimia toteuttavan valtion joukoille ja joiden ainoana ja välittömänä tarkoituksena on helpottaa kyseisen valtion kansalaisten ja niiden kansalaisten evakuointia, joiden osalta kyseinen valtio on vastuussa konsulitoiminnasta Norsunluurannikolla, kun kyseisistä toimista on myös ennakolta ilmoitettu pakotekomitealle.
(13)

Kroatian tapauksessa yksi vientiä harjoittava tuottaja, Mechel Željezara Ltd, vastasi kaikesta tarkasteltavana olevan tuotteen yhteisöön suuntautuneesta viennistä. Mechel Željezara Ltd on alkuperäisessä tutkimuksessa nimellä Željezara Sisak d.d. yhteistyössä toimineen yrityksen uusi nimi; toimenpiteiden käyttöönoton jälkeen yritys on vaihtanut virallisesti nimeä kaksi kertaa (7) omistussuhteissa tapahtuneiden muutosten seurauksena.